വെള്ളകെട്ടിനിടെയും പ്രണയസാഫല്യം വരനും വധുവും വിവാഹ വേദിയിലെത്തിയത് ചെമ്ബില് ആലപ്പുഴയില് വെള്ളക്കെട്ട് രൂക്ഷമായി തുടരുകയാണ്. ദുരിതപെയ്ത്തിനിടെ സന്തോഷം പകരുന്ന മറ്റൊരു കാഴ്ചയ്ക്കാണ് ആലപ്പുഴ നിവാസികള് സാക്ഷ്യം വഹിച്ചത്. ചെങ്ങന്നൂര് സെഞ്ചുറി ആശുപത്രി ജീവനക്കാരായ ആകാശും ഐശ്വര്യയുടേയും പ്രണയസാഫല്യമായിരുന്നു ആ കാഴ്ച. alappuzha wedding during flood 2021 ആകാശ് തകഴി സ്വദേശിയും ഐശ്വര്യ അമ്ബലപ്പുഴ സ്വദേശിനിയുമാണ്. വെള്ളക്കെട്ടില്ലാത്ത പ്രദേശം വരെ കാറില് എത്തിയ ഇവര് വിവാഹ വേദിയിലേക്ക് ചെമ്ബിലാണ് എത്തിയത്. അരയ്ക്കൊപ്പം വെള്ളമാണ് പ്രദേശത്ത് ഉള്ളത്. കഴിഞ്ഞ ദിവസം വരെ ഹാളില് ഇത്രയധികം വെള്ളമില്ലായിരുന്നുവെന്ന് ആകാശ് പറയുന്നു. ക്ഷേത്രത്തില് വച്ച് വിവാഹം നടത്താനാണ് തീരുമാനിച്ചിരുന്നത്. എന്നാല് വെള്ളക്കെട്ട് കാരണം ചടങ്ങുകള് ഹാളില് ക്രമീകരിക്കുകയായിരുന്നു.